IKEA sťahuje z predaja 
detskú vysokú stoličku LEOPARD

IMAGE of LEOPARD high chair; PE-number, 246143

IKEA žiada zákazníkov, ktorí si zakúpili detskú vysokú stoličku LEOPARD, aby ju okamžite prestali používať a priniesli sedadlo a rám späť do ktoréhokoľvek obchodného domu IKEA na oddelenie Služieb zákazníkom, kde im budú vrátené peniaze v plnej výške.

Zaklápací zámok, ktorým sa pripevňuje sedadlo k rámu, sa môže poškodiť, takže by sedadlo mohlo spadnúť z rámu. Deti môžu pádom utrpieť úraz hlavy a iných častí tela. Odtrhnutý zámok predstavuje riziko prehltnutia dieťaťom.

IKEA dostala jedenásť správ o poškodených zámkoch, vrátane jednej nehody, kedy sedadlo s dieťaťom prepadlo cez rám. Dieťa si pri nehode otĺklo nohy. V ďalšom prípade sa našiel odtrhnutý zámok v ústach dieťaťa, ktorý sa však vybral ešte pred prehltnutím.

Viac prípadov alebo úrazov nebolo hlásených.

Ospravedlňujeme sa za všetky nepríjemnosti, ktoré sme vám týmto mohli spôsobiť.

Viac informácií nájdete na www.IKEA.sk, alebo kontaktujte obchodný dom IKEA na telefónnom čísle 02/48226111.